钦定古今图书集成/方舆汇编/边裔典/第113卷 > 《索虏互市议》谢庄
## 钦定古今图书集成/方舆汇编/边裔典/第113卷 > 《索虏互市议》谢庄

臣愚以为“獯猃弃义，唯利是视，关市之请，或以觇国，
顺之示弱，无明柔远，拒而观衅，有足表彊。且汉文和
亲，岂止彭阳之寇；武帝修约，不废马邑之谋。故有馀
则经略，不足则闭关。何为屈冠带之邦，通引弓之俗，
树无益之轨，招尘点之风。”交易爽议，既应深杜；和约
诡论，尢宜固绝。臣庸管多蔽，岂识国仪，恩诱降逮，敢
不披尽。